**8/2025.**

**Csanytelek Község Önkormányzata**

**Képviselő-testülete**

**2025. július 5.-én (szombaton)**

**de. 9.00 órai kezdettel megtartott**

 **díszülésének**

***j e g y z ő k ö n y v e***

**Napirendje:**

1. *A díszülés napirendjének jóváhagyása*

Előadó: Erhard Gyula polgármester

1. *Díszpolgári cím adományozása*

Előadó: Erhard Gyula polgármester, Kató Pálné jegyző

1. *Egyebek*

*Helyi civil szervezetek számára oklevél és plakett átadása*

Előadó: Erhard Gyula polgármester, Kató Pálné jegyző

**Tartalomjegyzék**

Csanytelek Község Önkormányzata Képviselő-testülete 2025. július 5. napján megtartott

 díszülésének jegyzőkönyvéhez

**Rendelet száma: Tárgya: Oldalszám E/NET/I**

* - -

**Tartalomjegyzék**

Csanytelek Község Önkormányzata Képviselő-testülete 2025. július 5. napján megtartott

 díszülésének jegyzőkönyvéhez

 **Határozat száma: Tárgya: Oldalszám:**

**43/2025. (VII. 05.) Ökt határozat** *A díszülés napirendjének jóváhagyása 4-5*

**J e g y z ő k ö n y v**

**Készült:** Csanytelek Község Önkormányzata Képviselő-testülete 2025. július 5.-én (szombaton) 9.00órakor megtartott díszüléséről.

**Az ülés helye**: a Polgármesteri Hivatal díszterme

**Jelen vannak:** Erhard Gyula polgármester

Somodi Balázs alpolgármester

Somodi Balázs képviselő

Kovács Andrea képviselő

 Mucsi István Tibor képviselő

 Bartus László képviselő

Bernát János képviselő

Palásti Pál képviselő

Szeri Béla díszpolgár és családja

meghívott vendégek lakosság köréből 30 fő

**Tanácskozási joggal jelent meg:** Kató Pálné jegyző, jegyzőkönyvvezető

 Tápainé Karkas Krisztina irodavezető

**Erhard Gyula polgármester:** köszöntötte a megjelent képviselőket és az ülésen tanácskozási joggal résztvevőket. Megállapította, hogy az ülés határozatképes, mert az önkormányzat képviselő-testülete 7 tagjából minden képviselő megjelent. Ismertette az ülés napirendjére írásban kiadott meghívóban szereplő napirendi pontokat az alábbiak szerint:

**Az ülés napirendje:**

1. *A díszülés napirendjének jóváhagyása*

Előadó: Erhard Gyula polgármester

1. *Díszpolgári cím adományozása*

Előadó: Erhard Gyula polgármester, Kató Pálné jegyző

1. *Egyebek*

Előadó: Erhard Gyula polgármester, Kató Pálné jegyző

**Erhard Gyula polgármester:** szavazásra bocsátotta az ülés napirendjére írásban kiadott meghívóban szereplő napirendi pontokat, mellyel a képviselő-testület egyhangúlag, az alábbi határozatba foglalva 7 igen szavazattal egyetértett.

**1.) Napirend**

**Tárgy: Előadó:**

*A díszülés napirendjének meghatározása* Erhard Gyula polgármester

(Az ülésre szóló meghívó e jegyzőkönyv melléklete)

**43/2025. (VII. 05.) Ökt határozat**

**Tárgy:** *A díszülés napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete a település polgármestere által írásban kiadott 2025. július 5. napjára szóló meghívóban feltüntetett napirendi ponttal egyetért az alábbiak szerint.

Az ülés napirendje:

1. *A díszülés napirendjének jóváhagyása*

Előadó: Erhard Gyula polgármester

1. *Díszpolgári cím adományozása*

Előadó: Erhard Gyula polgármester, Kató Pálné jegyző

1. *Egyebek*

*Helyi civil szervezetek számára oklevél és plakett átadása*

Előadó: Erhard Gyula polgármester, Kató Pálné jegyző

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Kató Pálné jegyző
* Irattár
1. **Napirend**

**Tárgy: Előadó:**

*Díszpolgári cím adományozása* Erhard Gyula polgármester

 Kató Pálné jegyző

**Kató Pálné jegyző:** visszautalt a Képviselő-testület által hozott 31/2025 (V. 30.) Ökt határozat tartalmára, melyben 2025. évre *Szeri Béla személyét választotta Csanytelek díszpolgára címre érdemesnek.* A Képviselő-testület „Csanytelek Község Díszpolgára” cím adományozása rendjéről szóló 18/2012. (X. 26.) önkormányzati rendelete 2. §-a (4) bekezdése értelmében a címmel járó díszoklevelet és ajándéktárgyat adományoz a díszpolgár számára, melynek átadására 2025. július 5-én (szombaton) tartandó ünnepi testületi ülésen kerül sor.

**Erhard Gyula polgármester:** a jegyző által ismertetett információt a díszpolgári címre érdemes *Szeri Béla életútja* ismertetésére kérte fel Szabó Abigélt, majd felkérte a díszpolgárt a nevével jelzett *díszszalag* település lobogójára való *felkötésére*, melynél közreműködött a Csanytelek Polgárőr és Tűzoltó Egyesület tagja. Ezt követően került sor a díszpolgár számára *díszoklevél* és *(a település címerét ábrázoló*) *arany pecsétgyűrű átadására.*

1. **Napirend**

*Egyebek*

**Tárgy: Előadó:**

*Helyi civil szervezetek számára oklevél és plakett átadása* Erhard Gyula polgármester

 Kató Pálné jegyző

**Erhard Gyula polgármester:**Emlékeztette a Képviselő-testület tagjait arra, hogy hagyománnyá vált a településen működő civil szervezetek éves munkájának értékelése és annak oklevélben és díjban való elismerése, melyet minden szervezet kiérdemelt. Felkérte a helyi civil szervezetek vezetőit, képviselőit a szervezet nevére szóló díszoklevél és egy emlékplakett átvételére.

**Csanytelek Polgárőr és Önkéntes Tűzoltó Egyesület** vezetőjeként Bernát János képviselő úr köszönettel vette át mindkét szervezet díszoklevelét és a plaketteket, miután a polgármester úr méltatta a település közbiztonsága érdekében tett önkéntes tevékenységüket.

**Őszikék Nyugdíjas Egyesület** vezetője Györgyiné Mészáros Erzsébet számára is köszönetét fejezte ki a település polgármestere, elismerve a település kulturális élete megújítása érdekében kifejlett önzetlen tevékenységüket, melyet az oklevél és a plakett szimbolizál.

**Csanyteleki Nyugdíjas Egyesület** elnökeként vette át a szervezetnek szánt elismeréseket a település polgármesterétől, aki köszönetet mondott azért, hogy a településen élő nyugdíjas korú polgárok életét igyekeznek programokkal megtölteni, napjaikat szebbé tenni.

**Csanyteleki Sport Club** vezetője Kurucz Zoltán úr távollétében helyettese Somodi Balázs alpolgármester úr vette át a település polgármesterétől a kitüntető elismeréseket.

Az egyesületen belül működő ***asztalitenisz szakosztály*** *nevében Törköly Jánosné vette át a szakosztály vezetője távollétében a szakosztály* kitüntető elismerést, méltatva a megyei versenyen elért első helyezését.

Az egyesületen belül működő  ***sakk-szakosztály*** *nevében* a díszpolgár Szeri Béla szakosztály-vezető vette át az elismerést.

[**Csanyteleki Diák és Szenior Sport és Szabadidős Egyesület**](https://civilsznev.birosag.hu/CivilSzNev/faces/lekerdezes/szures.xhtml)nevében Bartus László képviselő úr, mint elnök vette át az elismerést és fogadta a polgármester úr közösséget formáló tevékenységének elismerését.

**Csanytelek és Térsége Földtulajdonosi Vadásztársaság** elnökének Jéri Ferenc úrnak adta át a szervezet által végzett tevékenységet értékelve az elismeréseket, melyet az elnök úr köszönettel fogadott el.

**Csanyteleki Vadásztársaság** elnöke Szabó Tamás úr távollétében Mucsi Attila a társaság titkára vette át a kitüntetésnek szánt elismeréseket és köszönte meg a polgármester úr méltató szavait.

**Csanyteleki Sporthorgász Egyesület** elnöke Németh Sándor úr felhatalmazása szerint Törköly Jánosné az egyesület pénztárnoka vette át az elismeréseket a település polgármesterétől, aki megköszönte az egyesület által szervezett és lebonyolított színvonalas versenyeket, ami a gyermekek számára is olyan nagy jelentőséggel bír a felnőttek körében kialakult versengés.

**Csanyteleki Vízisport Egyesület** elnöke Ambrus Zoltán úr távollétében a település polgármestere azzal az ígérettel tartotta magánál az elismeréseket, hogy még a mai nap folyamán át fogja tudni azt a szervezet vezetőjének. Fontosnak tartotta elmondani, hogy az idei évben alakult helyi civil szervezet átvette az önkormányzat költségvetéséből finanszírozott sólyapálya működtetését és az azzal járó költségek finanszírozási kötelezettségét, melynek részleteit megállapodásba foglalták a felek.

**Erhard Gyula polgármester:** megállapította, hogy az ülésen egyebek napirendi pont keretében további bejelentésre sem írásban, sem szóban nem került sor.

Az ülésre meghívottak állófogadása után **Erhard Gyula polgármester** megköszönte a Képviselő-testület és az ülésre meghívottak megjelenését és az ülést befejezettnek nyilvánította.

Az esemény megörökítése a *település krónikájába való bejegyzéssel, pezsgővel való köszöntéssel és állófogadással zárult.*

K.m.f.

………………………………………… ……………………………...........

 Erhard Gyula polgármester Kató Pálné jegyző